દિલ્હીની શ્રેષ્ઠ સ્કૂલ ‘પ્રકૃતિ’માં પ્રવેશ એને જ મળે જેનું ઘર સ્કૂલથી ૩ કિ.મી.ના અંતરે હોય. દીકરીની ઉચ્ચ કારકિર્દી માટે ચાંદની ચોક છોડી નવા ઘરમાં ભારે હૃદયે રાજ બત્રા પત્નીની જીદ સંતોષવા જાય. પ્રવેશ માટે વાલીનો ઇન્ટરવ્યુ લેવામાં આવશે એટલે ટ્યુટર રાખે, છતાં ઇન્ટરવ્યુમાં નબળો દેખાવ થતા પ્રવેશથી વંચિત રહે. પત્ની નાસીપાસ થાય, પતિ એને ચાંદની ચોકમાં મીઠુના હુલામણા નામે બોલાવતો તે હાઈ-સોસાયટીમાં રોફ જમાવવા, દંભી શ્રીમંતો સાથે એડ્જસ્ટ થવા માટે ‘હની’ કહેતો થાય. રાજ બત્રા એના વિસ્તારના રાજકીય નેતાને મળે. પ્રિન્સિપાલને ડોનેશનના નામે લાંચ આપવા જાય. બધેથી કારમી નિષ્ફળતા મળે. ઘરે આવે ત્યારે એની દુકાન જે હવે રેડીમેઇડ ગારમેન્ટ શોપ થઈ ગઈ હતી, એનો નોકર મીઠાઈનું બોક્ષ લઈને સાહેબના ઘરે આવે, કારણ, એના પુત્રને ‘પ્રકૃતિ’ સ્કૂલમાં એડ્મિશન મળી ગયું હતું. એડ્મિશન રાઈટ ટુ એડ્મિશન (આર.ટી.આઈ.) ક્વોટાના કારણે મળેલું. રાજ બત્રા જે ઓછું અંગ્રેજી જાણનારો શ્રીમંત હતો તે દીકરી પ્રિયાના પ્રકૃતિ સ્કૂલના પ્રવેશ માટે પત્નીની એકમાત્ર ઇચ્છા પૂરી કરવા ગરીબ બનવાનું પસંદ કરે છે અને મધ્યાંતર પડે છે.